ai4bharat/Pralekha huggingface dataset:
ஜல்சக்தி அமைச்சகம்
3-வது தேசிய தண்ணீர் விருதுகளை அறிவித்தார் மத்திய ஜல் சக்தித்துறை அமைச்சர்
சிறந்த மாநிலங்களுக்கான பிரிவில் தமிழ்நாட்டிற்கு மூன்றாம் பரிசு
3-வது தேசிய தண்ணீர் விருதுகளை, மத்திய ஜல் சக்தித்துறை அமைச்சர் திரு.கஜேந்திர சிங் ஷெகாவத், புதுதில்லியில் இன்று அறிவித்தார். 2020-ம் ஆண்டுக்கான இந்த விருதில், நீர்வளத் திட்டங்களை சிறப்பாக செயல்படுத்தியதற்கான சிறந்த மாநிலங்களுக்கான பிரிவில், தமிழ்நாட்டிற்கு மூன்றாம் பரிசு அறிவிக்கப்பட்டுள்ளது. இந்தப் பிரிவில் உத்தரப்பிரதேசம் முதல்பரிசையும், ராஜஸ்தான் இரண்டாம் பரிசையும் பெறுகின்றன.
தென் மாநிலங்களில், இத்திட்டத்தை சிறப்பாக செயல்படுத்திய சிறந்த கிராமப் பஞ்சாயத்துக்கான பிரிவில், செங்கல்பட்டு மாவட்டம் வெள்ளப்புத்தூர் ஊராட்சி 2-ம் பரிசையும், சிறந்த நகர்ப்புற உள்ளாட்சி அமைப்புகளுக்கான பிரிவில், மதுரை மாநகராட்சி 3-வது பரிசையும், சிறந்த பள்ளிக்கூடங்களுக்கான பிரிவில், காவேரிப்பட்டிணம் அரசு மகளிர் மேல்நிலைப்பள்ளி முதல் பரிசையும், புதுச்சேரி, அமலோற்பவம் லூர்து அகாடமி 2-ம் பரிசையும், புதுச்சேரி மனப்பட்டு அரசு நடுநிலைப் பள்ளி 3-ம் பரிசையும் பெற உள்ளன.
சிறந்த தொழிற்சாலைகளுக்கான பிரிவில், தமிழ்நாட்டில் உள்ள ஹுண்டாய் மோட்டார் இந்தியா நிறுவனம் -க்கு இரண்டாம் பரிசும், சிறந்த தொண்டு நிறுவன பிரிவில் கன்னியாகுமரி விவேகானந்தா கேந்திரா-வுக்கு 2-ம் பரிசும் வழங்கப்பட உள்ளது.
விருது அறிவிப்பு நிகழ்ச்சியில் பேசிய அமைச்சர் திரு.கஜேந்திர சிங் ஷெகாவத், வாழ்க்கைக்கு தண்ணீர் மிகவும் அடிப்படையானது என்றார். இந்தியாவின் தற்போதைய தண்ணீர் தேவை, ஆண்டுக்கு சுமார் 1,100 பில்லியன் கன மீட்டர் என மதிப்பிடப்பட்டுள்ளதாகவும், இது 2050-ம் ஆண்டு வாக்கில், 1,447 பில்லியன் கன மீட்டராக இருக்கும் என மதிப்பிடப்பட்டுள்ளதாகவும் அவர் கூறினார். உலகில் வேகமாக வளர்ந்துவரும் பொருளாதார நாடான இந்தியாவிற்கு, தண்ணீர் வளம் மிக முக்கியமானது என்றும் அவர் குறிப்பிட்டார். உலகின் மொத்த மக்கள் தொகையில் 18% பேர் இந்தியாவில் வசிக்கும் நிலையில், உலகின் புதுப்பிக்கத்தக்க தண்ணீர் வளத்தில் 4% தான் இந்தியாவில் உள்ளது என்றும் அவர் கூறினார்.
தண்ணீர் சுழற்சியில், மேற்பரப்பில் கிடைக்கும் தண்ணீர் மற்றும் நிலத்தடி நீர் ஆகிய இரண்டும் ஒருங்கிணைந்த அங்கம் என்பதால், ஒன்றுபட்ட தேசிய தண்ணீர் விருதை ஏற்படுத்த வேண்டியதன் அவசியத்தை உணர்ந்தே இந்த விருதுகள் ஏற்படுத்தப்பட்டதாகவும் மத்திய அமைச்சர் திரு.ஷெகாவத் தெரிவித்தார்.
அறிவியல் மற்றும் தொழில்நுட்பத்துறை
நானோ மருத்துவ அறிவியலில் சமீபத்திய முன்னேற்றங்கள் என்ற கருப்பொருளில் இந்திய உயிரிவேதியியல் மற்றும் உயிரிஇயற்பியல் சஞ்சிகை
சி. எஸ். ஐ. ஆர்- தேசிய அறிவியல் தொடர்பு மற்றும் கொள்கை ஆராய்ச்சி நிறுவனத்தின் இந்திய உயிரிவேதியியல் மற்றும் உயிரிஇயற்பியல் சஞ்சிகையின் டிசம்பர் 2022 பிரதி, “நானோ மருத்துவ அறிவியலில் சமீபத்திய முன்னேற்றங்கள்” என்ற கருப்பொருளில் சிறப்பு இதழாக அமைந்துள்ளது. சி. எஸ். ஐ. ஆர்- தேசிய அறிவியல் தொடர்பு மற்றும் கொள்கை ஆராய்ச்சி நிறுவனம், அறிவியல், தொழில்நுட்பம், புத்தாக்க துறைகளில் 16 சஞ்சிகைகளை வெளியிடுகிறது.
உயிரி வேதியியல், உயிரி இயற்பியல் மற்றும் உயிரி தொழில்நுட்பம் போன்ற துறைகளில் ஆழ்ந்த ஆராய்ச்சிகளை மேற்கொள்ளும் முக்கிய மாதாந்திர சஞ்சிகையான இந்திய உயிரிவேதியியல் மற்றும் உயிரிஇயற்பியல் சஞ்சிகை, இந்த நிறுவனத்தால் இதே துறைகளில் வெளியிடப்படும் சஞ்சிகைகளுள் முதலிடம் வகிக்கின்றது. தேசிய மற்றும் சர்வதேச நிபுணர்கள் அடங்கிய ஆசிரியர் குழு புதிதாக நியமிக்கப்பட்டதை அடுத்து அதன் தொடர் வழிகாட்டுதல் மற்றும் ஆதரவின் காரணமாக உயிரி வேதியல், உயிரி இயற்பியல் மற்றும் உயிரி தொழில்நுட்பத் துறையில் சர்வதேச ஆராய்ச்சியாளர்கள் மற்றும் கல்வியாளர்களின் கவனத்தை இந்த சஞ்சிகை ஈர்த்துள்ளது.
சஞ்சிகை குறித்த கூடுதல் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1880201
SRI/RB/RJ
புவி அறிவியல் அமைச்சகம்
நிலநடுக்கத்தை முன்கூட்டியே அறிவதற்கான தொழில்நுட்பம்
நிலநடுக்கத்தை முன்கூட்டியே அறிந்து எச்சரிப்பதற்கான தொழில்நுட்பம் இதுவரை கண்டறியப்படவில்லை. இந்தியா உட்பட உலகில் எந்த நாடும் இத்தகைய தொழில்நுட்பத்தைக் கண்டறியவில்லை. நிலநடுக்கம் ஏற்பட்ட பின் உருவாகும் பூர்வாங்க அலைகள் அடிப்படையில் நிலநடுக்க எச்சரிக்கை செய்வதற்கு அண்மைக் காலத்தில் நிலநடுக்க முன்னெச்சரிக்கைக் கருவி உருவாக்கப்பட்டுள்ளது. இந்த எச்சரிக்கை நேரம் ஒரு சில நிமிடங்களிலிருந்து ஒரு நிமிடத்திற்கும் சற்று கூடுதலான நேரம் வரை இருக்கும்.
இரண்டாம் கட்ட நில அதிர்வுகள் வருவதற்கு முன் அதற்கான இடங்கள் பற்றி முன்னெச்சரிக்கை செய்ய முடியும். இத்தகைய கருவி உருவாக்கப்பட்டிருப்பது முக்கியமான செயல்பாட்டு நிறுவனங்கள் / தொழிற்கூடங்கள் மூடப்பட்டு மனித உயிர்களைப் பாதுகாக்க உதவும்.
மாநிலங்களவையில் இன்று புவிசார் அறிவியல் துறை இணையமைச்சர் , அறிவியல் தொழில்நுட்பத் துறை இணையமைச்சர் டாக்டர் ஜிதேந்திர சிங் எழுத்து மூலம் அளித்த பதிலில் இந்தத் தகவலை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779657
(Visitor Counter : 183
அறிவியல் மற்றும் தொழில்நுட்பத்துறை
பருவநிலை மாற்றத்தை எதிர்கொள்ள தொழில்நுட்பத்தின் மூலம் கரியமில வாயுவை சேகரிப்பது மற்றும் பயன்பாட்டுத் தீர்வுகளின் சவால்கள் மற்றும் வாய்ப்புகள் பற்றி இந்தியா மற்றும் அமெரிக்காவைச் சேர்ந்த நிபுணர்கள் விவாதித்தனர்
2022 ஜனவரி 21 அன்று இந்தியாவின் அறிவியல் மற்றும் தொழில்நுட்ப துறையும், அமெரிக்காவின் எரிசக்தி துறையும் இணைந்து ஏற்பாடு செய்திருந்த பயிலரங்கில், பருவநிலை மாற்றத்தை எதிர்கொள்ள தொழில்நுட்பத்தின் மூலம் கரியமில வாயுவை சேகரிப்பது மற்றும் பயன்பாட்டுத் தீர்வுகளின் சவால்கள் மற்றும் வாய்ப்புகள் பற்றி இந்தியா மற்றும் அமெரிக்காவைச் சேர்ந்த நிபுணர்கள் விவாதித்தனர்.
உலகில் அதிவிரைவாக வளர்ந்து வரும் பொருளாதாரங்களில் ஒன்றாக இருப்பதோடு பருவநிலை இலக்குகளை எதிர்கொள்வதற்கான இந்தியாவின் செயல்பாடு மற்றும் விருப்பங்கள் குறித்து அண்மையில் கிளாஸ்கோவில் நிறைவடைந்த பங்கேற்பாளர்கள் மாநாடு 26-ல் மாண்புமிகு பிரதமர் திரு நரேந்திர மோடி எடுத்துரைத்ததை இந்திய அறிவியல் மற்றும் தொழில்நுட்பத்துறை செயலாளர் டாக்டர் சந்திரசேகர் இந்த பயிலரங்கில் நினைவுகூர்ந்தார். “2070-ஆம் ஆண்டுக்குள் கரிய மில வாயு வெளியேற்றமே இல்லாத நாடாக இந்தியாவை மாற்றுவதற்கு எங்கள் அனைவருக்கும் பிரதமர் கட்டளையிட்டிருக்கிறார்” என்று டாக்டர் சந்திரசேகர் தொடக்கவுரையில் கூறினார்.
முன்னெப்போதும் இல்லாத வேகத்தில் நீடித்த வளர்ச்சி தொடரும் நிலையில், கரிய மில வாயு வெளியேற்றத்தை குறைப்பதற்கு அதனை சேகரிப்பது, பயன்படுத்துவது, இருப்பில் வைப்பது போன்ற முக்கிய வழிமுறைகளும் காணப்படுகின்றன என்று அவர் கூறினார்.
இந்த பயிலரங்கில் பேசிய அமெரிக்காவின் படிம எரிசக்தி மற்றும் கரியமில வாயு அலுவலகம், எரிசக்தி துறை ஆகியவற்றின் துணை அமைச்சர் பொறுப்பு வகிக்கும் டாக்டர் ஜெனிபர் வில்காக்ஸ், பருவநிலை மாற்றம், தூய்மையான எரிசக்தி இலக்குகளை எதிர்கொள்ள புதிய தொழில்நுட்பங்களை உருவாக்குவதில் மதிப்புமிகு பங்குதாரராக இந்தியா உள்ளது என்றார். “இந்தியா-அமெரிக்கா இடையே பருவநிலை மற்றும் தூய்மை எரிசக்திக்கான நிகழ்ச்சி நிரல் 2030” என்ற புதிய முன்முயற்சியை பிரதமர் திரு நரேந்திர மோடி கடந்த ஆண்டு தொடங்கி வைத்த போது இந்த பங்குதாரர் பற்றி குறிப்பிட்டிருந்தார் என்றும் ஜெனிபர் கூறினார்.
தூய்மை எரிசக்தி தொடர்பாக அமெரிக்காவின் முன் முயற்சிகளை எடுத்துரைத்த டாக்டர் வில்காக்ஸ் இது உலகளாவிய நெருக்கடி என்றும் இதற்கான தொழில்நுட்பங்களை உலகளாவிய பங்கேற்பு தேவை என்றும் கூறினார். இந்த பயிலரங்கு விரிவான, ஆழமான ஒத்துழைப்புக்கும், செயல்பாடுகளுக்குமான வாய்ப்பை வழங்கும் என்று நம்பிக்கை தெரிவித்தார்.
கரிய மில வாயு வெளியேறாத நாடுகள் என்ற இலக்கை எட்டுவதற்கான தொழில்நுட்ப முயற்சிகளில் ஒத்துழைப்பதற்கு தொடர்ச்சியாக பயிலரங்குகளை நடத்த இந்தியாவும், அமெரிக்காவும் முடிவு செய்துள்ளன. இதன்படி 2022 ஜனவரி 21 தொடங்கி, பிப்ரவரி 25 வரை இத்தகைய பயிலரங்குகள் நடத்தப்பட உள்ளன.
நிதி அமைச்சகம்
நிதி நிலைத்தன்மை மற்றும் வளர்ச்சி குழுவின் இருபத்தி நான்காவது கூட்டத்திற்கு நிதி அமைச்சர் திருமதி நிர்மலா சீதாராமன் தலைமை வகித்தார்
இன்று நடைபெற்ற நிதி நிலைத்தன்மை மற்றும் வளர்ச்சி குழுவின் இருபத்தி நான்காவது கூட்டத்திற்கு மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் தலைமை வகித்தார்.
நிதி நிலைத்தன்மை, நிதித்துறை வளர்ச்சி, ஒழுங்குமுறை ஒருங்கிணைப்பு, நிதி எழுத்தறிவு, நிதி உள்ளடக்கம் மற்றும் மிகப் பெரிய நிறுவனங்களின் செயல்பாடுகள் உள்ளிட்ட பொருளாதாரத்தின் மீதான சிறப்பு பெரு கண்காணிப்பு உள்ளிட்ட நிதி நிலைத்தன்மை மற்றும் வளர்ச்சி குழுவின் பல்வேறு செயல்பாடுகள் குறித்து கூட்டத்தில் விவாதிக்கப்பட்டது.
அனைத்து நிதி நிலைகளையும் அரசு மற்றும் ஒழுங்குமுறை அமைப்புகள் தொடர்ந்து கண்காணிக்க வேண்டும் என்று கூட்டத்தில் தெரிவிக்கப்பட்டது. மேலும் அழுத்தத்தில் உள்ள சொத்துக்கள், நிதி நிலைத்தன்மை ஆய்வுக்கான அமைப்பு சார்ந்த செயல்முறையை வலுப்படுத்துதல்,
நிதி உள்ளடக்கம், நிதி நிறுவனங்களுக்கான கட்டமைப்பு மற்றும் வங்கிகள் சார்ந்த விஷயங்கள், அரசு தரவுகள் இந்திய ரூபாயை சர்வதேசமயமாக்குதல் உள்ளிட்டவை குறித்தும் கூட்டத்தில் விவாதிக்கப்பட்டது
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751787
பஞ்சாயத்து ராஜ் அமைச்சகம்
மாதிரி பஞ்சாயத்து மக்கள் சாசனத்தை மத்திய ஊரக வளர்ச்சி, வேளாண், விவசாயிகள் நலன் மற்றும் பஞ்சாயத்து ராஜ் அமைச்சர் திரு நரேந்திர சிங் தோமர் வெளியிட்டார்
29 துறைகளில் சேவைகளை வழங்குவதற்கான மக்கள் சாசனம்/கட்டமைப்பின் மாதிரி பஞ்சாயத்து மக்கள் சாசனத்தை மத்திய ஊரக வளர்ச்சி, வேளாண், விவசாயிகள் நலன் மற்றும் பஞ்சாயத்து ராஜ் அமைச்சர் திரு நரேந்திர சிங் தோமர் வெளியிட்டார்.
செயல்பாடுகளை உள்ளூர்மயமாக்கப்பட்ட நீடித்த வளர்ச்சி இலக்குகளுடன் இணைக்கும் இந்த சாசனம், தேசிய ஊரக வளர்ச்சி மற்றும் பஞ்சாயத்து ராஜ் நிறுவனத்துடன் இணைந்து பஞ்சாயத்து ராஜ் அமைச்சகத்தால் உருவாக்கப்பட்டுள்ளது.
காணொலி மூலம் சாசனத்தை வெளியிட்டு பேசிய அமைச்சர், கொவிட்-19 பெருந்தொற்றை அடிமட்ட அளவில் தடுப்பதில் பஞ்சாயத்துகளின் முக்கிய பங்கை எடுத்துரைத்தார். மக்களின் தினசரி வாழ்க்கை தொடர்புடைய பல்வேறு முக்கிய பணிகள் பஞ்சாயத்துகளுக்கு வழங்கப்பட்டுள்ளதாக அவர் தெரிவித்தார்.
சேவைகளை சரியான நேரத்தில் வழங்கி, மக்கள் குறைகளை தீர்த்து, அவர்களின் வாழ்க்கை தரத்தை மேம்படுத்துவதற்காக மக்கள் சாசனம் உருவாக்கப்பட்டுள்ளதாகவும் அவர் கூறினார்.
ராஜஸ்தான் முதல்வர் மற்றும் அசாம், பிகார், சத்தீஸ்கர், ஹரியானா, ஹிமாச்சலப் பிரதேசம், கர்நாடகா, மத்தியப் பிரதேசம், சிக்கிம், தமிழ்நாடு, உத்தரகாண்ட், உத்தரப் பிரதேசம் மற்றும் மேற்கு வங்கத்தின் பஞ்சாயத்து ராஜ் அமைச்சர்கள் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1724464
-----
(Visitor Counter : 199
நிதி அமைச்சகம்
தேசிய முதலீடு மற்றும் உள்கட்டமைப்பு நிதியம்  இந்திய அரசு மற்றும் சர்வதேச ஒத்துழைப்புக்கான ஜப்பான் வங்கி  ஆகியவற்றுடன் 600 மில்லியன் டாலர் இந்தியா-ஜப்பான் நிதியை  தொடங்குகிறது
தேசிய முதலீடு மற்றும் உள்கட்டமைப்பு நிதியம்  சர்வதேச ஒத்துழைப்புக்கான ஜப்பான் வங்கியுடன்  இணைந்து 600 மில்லியன் டாலர் மதிப்புள்ள இந்தியா-ஜப்பான் நிதியத்தை  ஜே.பி.ஐ.சி மற்றும் இந்திய அரசு  முதலீட்டாளர்களாக அறிமுகப்படுத்தியுள்ளது. இந்தக் கூட்டு முயற்சி காலநிலை மற்றும் சுற்றுச்சூழல் போன்ற பகிரப்பட்ட முன்னுரிமை கொண்ட ஒரு துறையில் இரு நாடுகளுக்கும் இடையிலான ஒத்துழைப்பின் முக்கிய பரிமாணத்தை அடையாளம் காட்டுகிறது.
இந்த அறிவிப்பு என்.ஐ.ஐ.எஃப் இன் முதல் இருதரப்பு நிதியைக் குறிக்கிறது, இலக்கு தொகுப்பு நிதியில் 49% மற்றும் மீதமுள்ள 51% ஜே.பி.ஐ.சி பங்களிக்கிறது. இந்த நிதி என்ஐஐஎஃப் லிமிடெட்  மற்றும் ஜேபிஐசி ஐஜி  ஆகியவை இந்தியாவில் ஜப்பானிய முதலீடுகளை ஊக்குவிப்பதில் என்ஐஐஎஃப்எல்-க்கு ஆதரவளிக்கும்.
இந்தியா ஜப்பான் நிதியம் சுற்றுச்சூழல் நிலைத்தன்மை மற்றும் குறைந்த கார்பன் உமிழ்வு உத்திகளில் முதலீடு செய்வதில் கவனம் செலுத்தும், மேலும் இந்தியாவில் ஜப்பானிய முதலீடுகளை மேலும் அதிகரிப்பதை நோக்கமாகக் கொண்டுள்ளது.
இந்தியா ஜப்பான் நிதியத்தை அமைப்பது ஜப்பான் அரசாங்கத்திற்கும் இந்திய அரசாங்கத்திற்கும் இடையிலான பொருளாதார கூட்டாண்மையில் ஒரு முக்கிய மைல்கல்லைக் குறிக்கிறது.
----
ANU/AD/PKV/KPG
(Visitor Counter : 36
பாதுகாப்பு அமைச்சகம்
மகளிர் சக்தியை கொண்டாடும் விதமாக கடற்படை சார்பில் அனைத்து மகளிர் கார் பேரணி
பிரதமர் திரு நரேந்திர மோடி தமது 76-வது சுதந்திர தின உரையில், அமுதகால தொலைநோக்குப் பார்வையை எட்டுவது, நாட்டின் மகளிர் சக்தி முக்கிய பங்காற்றும் என்று குறிப்பிட்டிருந்தார்.
அதை கருத்தில் கொண்டு கடற்படை நல சங்கத்துடன் இணைந்து கடற்படை அனைத்து மகளிர் மோட்டார் வாகன பேரணிக்கு ஏற்பாடு செய்துள்ளது. பெண் சக்தியை தடுக்க முடியாது என்ற கருப்பொருளில் உயர பறப்போம் என்ற தத்துவத்துடன் புதுதில்லி தேசிய போர் நினைவுச் சின்னத்தில் இருந்து இந்த கார் பேரணி நாளை  தொடங்குகிறது.
பிப்ரவரி 25 ஆம் தேதி வரை நடைபெறும் இந்தப் பேரணி, ஜெய்ப்பூர், பிகானீர், ஜெய்சல்மர், லோங்கோவாலா, ஜோத்பூர், உதய்பூர் ஆகிய நகரங்களுக்குச் சென்று மீண்டும் தில்லி திரும்புகிறது. இந்த கார் பேரணி மொத்தம் 2,300 கிலோமீட்டர் பயணம் கொண்டதாக அமையும்.
75-வது விடுதலைப்பெருவிழாவை கொண்டாடுதல், கடற்படையில் பெண் அதிகாரிகளின் பங்களிப்பை வெளிப்படுத்துதல், கடற்படையில் இணைய பெண்களை ஊக்குவித்தல், லோங்கோவாலா போர் நினைவுச் சின்னத்தில் மரியாதை செலுத்துதல், முன்னாள் கடற்படை வீர்ர்களுடன் கலந்துரையாடுதல், கடற்படை நல சங்க தின கொண்டாட்டங்களின் ஒரு பகுதியாக நடைபெறும் நிகழ்ச்சிகளில் கலந்துகொள்ளுதல் ஆகியவற்றை நோக்கமாகக் கொண்டு இந்த கார் பேரணி நடைபெறவுள்ளது.
கடற்படை தளபதி அட்மிரல் ஆர் ஹரிக்குமார் இந்த கார் பேரணியை கொடியசைத்து தொடங்கிவைக்கவுள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898621
நுகர்வோர் நலன், உணவு மற்றும் பொது விநியோகம் அமைச்சகம்
92.8 சதவீத ரேஷன் அட்டைகள் ஆதார் எண்ணுடன் இணைப்பு
நாட்டில் 92.8 சதவீத ரேஷன் அட்டைகள், ஆதார் எண்ணுடன் இணைக்கப்பட்டுள்ளதாக, மத்திய நுகர்வோர் விவகாரம், உணவு மற்றும் பொதுவிநியோகத்துறை இணையமைச்சர் திருமிகு சாத்வி நிரஞ்சன் ஜோதி தெரிவித்துள்ளார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியிருப்பதாவது:
மாநிலங்கள் / யூனியன் பிரதேசங்கள் 21.91  கோடி ரேசன் அட்டைகளை ஆதார் எண்ணுடன் இணைக்கும் பணியை முடித்து விட்டன. இதில் தேசிய உணவு பாதுகாப்பு சட்டத்தின் கீழ் 70.94 கோடி  பயனாளிகள் உள்ளனர். நாட்டில் உள்ள சுமார் 4.98 லட்சம் நியாய விலை கடைகளில் , கடந்த 23ம் தேதி வரை, மின்னணு-விற்பனை இயந்திரங்கள் உள்ளன.
செயல்பாட்டில் 5.38 லட்சம் நியாய விலை கடைகள்:
பொது விநியோக திட்டத்தின் கீழ், நாட்டில் 5.38 லட்சம் நியாய விலை கடைகள் செயல்பாட்டில் உள்ளன. உத்தரப் பிரதேசம், மகாராஷ்டிரா ஆகிய மாநிலங்களுக்கு அடுத்தபடியாக பீகாரில் அதிக அளவிலான நியாய விலை கடைகள் உள்ளன. உத்தரப் பிரதேசத்தில் 80,493, மகாராஷ்டிராவில் 52,532, பீகாரில் 47,032, தமிழகத்தில் 34,776 நியாய விலைக் கடைகள் உள்ளன.
இதுவரை இல்லாத அளவில் 2020-21ம் ஆண்டில் நெல், கோதுமை கொள்முதல் :
2020-21 காரீப் சந்தை பருவத்தில், 869.29 லட்சம் மெட்ரிக் டன் நெல்லும், 2021-22 ராபி சந்தை பருவத்தில் 433.32 லட்சம் மெட்ரிக் டன் கோதுமையும் கொள்முதல் செய்யப்பட்டுள்ளன. இது இதுவரை இல்லாத அளவுக்கு மிகப் பெரிய கொள்முதல்.
கோதுமை: பஞ்சாப், உத்தரப் பிரதேசம், ராஜஸ்தான், உத்தரகாண்ட், குஜராத், இமாச்சலப் பிரதேசம் மற்றும் ஜம்மு & காஷ்மீர் ஆகிய மாநிலங்களில் 2021-22 ராபி சந்தை பருவத்தில் கோதுமை அதிகளவில் கொள்முதல் செய்யப்பட்டுள்ளது.
நெல்: பஞ்சாப், பீகார், குஜராத், தெலங்கானா, ஜார்கண்ட், கேரளா, மத்தியப் பிரதேசம், ஒடிசா, தமிழ்நாடு, உத்தரகாண்ட் மற்றும் உத்தரப்பிரதேசம் ஆகிய மாநிலங்களில் 2020-21 காரீப் சந்தை பருவத்தில் அதிகளவிலான நெல் கொள்முதல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740688
https://pib.gov.in/PressReleasePage.aspx?PRID=1740687
https://pib.gov.in/PressReleasePage.aspx?PRID=1740689
சமூக நிதி மற்றும் அதிகாரமளித்தல் அமைச்சகம்
மாற்று திறனாளிகளுக்கான பண்டிட். தீன்தயாள் உபாத்யாய தேசிய நிறுவனம், மாற்று திறனாளிகளுக்கு சிறந்த சேவை அளிப்பதற்கான புதிய முயற்சியை எடுத்துள்ளது
புதுதில்லியிலுள்ள, மாற்று திறனாளிகளுக்கான பண்டிட். தீன்தயாள் உபாத்யாயா தேசிய நிறுவனம், முப்பரிமாண அச்சுத் தொழில்நுட்பத்தை பயன்படுத்தி மேம்படுத்தப்பட்ட சேவைகளை அளிப்பதற்கான முன்முயற்சிகளை எடுத்துள்ளது. இதன் முதல்படியாக, புற்று நோயால் பாதிக்கப்பட்ட மாற்று திறனாளி ஒருவருக்கு முப்பரிமாண அச்சுத் தொழில்நுட்பத்தை பயன்படுத்தி முதுகுத் தண்டுவட சீராக்குதல் உபகரணத்தை வடிவமைத்துள்ளது. இன்று  மத்திய சமூகநீதி மற்றும் அதிகாரமளித்தல் துறையின் அமைச்சர் டாக்டர்.வீரேந்திர குமார் மற்றும் மாற்று திறனாளிகளுக்கான பண்டிட். தீன்தயாள் உபாத்யாய தேசிய நிறுவன வல்லுநர்கள் மற்றும் அதிகாரிகள் முன்னிலையில். இந்த முதுகுத் தண்டுவட சீராக்குதல் உபகரணம் பாயல் சோலங்கி என்ற நபருக்கு பொருத்தப்பட்டது.
கணினி வாயிலாக ஸ்கேன் செய்யப்பட்டு, நோயாளியின் தேவைக்கேற்ப மிகப் பொருத்தமாக இந்த உபகரணம் வடிவமைக்கப்படுவதால் அவர்களின் ஊறு விளைவுகள் பெருமளவில் குறைகின்றன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850915
பிரதமர் அலுவலகம்
மணிப்பூர் மாநிலம் உருவான தினம்: பிரதமர் வாழ்த்து
மணிப்பூர் மாநிலம் உருவான தினமான இன்று பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார்.
திரு.மோடி விடுத்துள்ள சுட்டுரைச் செய்தியில், “மணிப்பூர் மாநிலம் உருவான இந்நன்னாளில், அம்மாநில மக்களுக்கு எனது வாழ்த்துகள். தேச வளர்ச்சிக்கு மணிப்பூர் ஆற்றியுள்ள பங்கை எண்ணி இந்தியா பெருமிதப்படுகிறது. புத்தாக்கத்தின், விளையாட்டுத் திறமைகளின் ஆற்றல்மிக்க உறைவிடமாக இம்மாநிலம் திகழ்கிறது. முன்னேற்றப் பாதையில் வெற்றிநடை போட வேண்டும் என்று நான் மணிப்பூரை வாழ்த்துகிறேன்” என்று கூறியுள்ளார்.
ரெயில்வே அமைச்சகம்
திரவ மருத்துவ ஆக்ஸிஜன் மற்றும் ஆக்ஸிஜன் சிலிண்டர்களை கொண்டு செல்ல முழு அளவில் தயாராகிறது ரயில்வே
திரவ மருத்துவ ஆக்ஸிஜன் மற்றும் ஆக்ஸிஜன் சிலிண்டர்களை முக்கிய இடங்களுக்கு கொண்டு செல்ல ரயில்வே முழு அளவில் தயாராகி கொண்டிருக்கிறது.
தீவிர பாதிப்புள்ள கொவிட் நோயாளிகளுக்கான சிகிச்சையில் ஆக்ஸிஜன் தேவை மிக முக்கியமானது. திரவ மருத்துவ ஆக்ஸிஜன் டேங்கர்களை ரயில் மூலம் கொண்டு வர முடியுமா என ரயில்வே துறையிடம் மத்தியப் பிரதேசம் மற்றும் மகாராஷ்டிரா அரசுகள் கேட்டுக் கொண்டன.
திரவ மருத்துவ ஆக்ஸிஜன் கொண்டு செல்வதற்கான தொழில்நுட்ப சாத்தியங்களை ரயில்வே உடனடியாக ஆராய்ந்தது. டேங்கர் லாரிகளை, ரயில்கள் மூலம் ஏற்றிச் செல்வதன் மூலம் திரவ ஆக்ஸிஜன்களை கொண்டுச் செல்ல முடியும். 3320 மி.மீ உயரமுள்ள டேங்கர் லாரிகளை, 1290 மி.மீ உயரமுள்ள தட்டையான சரக்கு ரயில் பெட்டிகள் மூலம் கொண்டு செல்வது சாத்தியம் என கண்டறியப்பட்டுள்ளது.
இதற்கான பரிசோதனைகள் பல இடங்களில் மேற்கொள்ளப்பட்டன. மும்பையிலிருந்து ஒரு டேங்கர் லாரி, தில்லி கொண்டுவரப்பட்டு, குறுக்குச் சாலை பாலங்களை, டேங்கர் லாரி உரசுகிறதா என்ற சோதனைகள் பல இடங்களில் மேற்கொள்ளப்பட்டன.
இந்த ஆய்வின் அடிப்படையில், டேங்கர் லாரிகளை சரக்கு ரயில்கள் மூலம் கொண்டுச் செல்ல ஒப்புதல் அளிக்கப்பட்டுள்ளது.
இந்த டேங்கர் லாரிகளை வர்த்தக ரீதியில் கொண்டு செல்வதற்கான வழிகாட்டுதல்கள் அடங்கிய சுற்றறிக்கையை ரயில்வே நிர்வாகம் கடந்த 16ம் தேதி வெளியிட்டுள்ளது.
திரவ மருத்துவ ஆக்ஸிஜன் டேங்கர்களை கொண்டு செல்வது குறித்து ரயில்வே வாரியம் மற்றும் மாநில போக்குவரத்து ஆணையர்கள் இடையே கடந்த 17ம் தேதி ஆலோசனை கூட்டம் நடத்தப்பட்டது.
மும்பையிலிருந்து காலி டேங்கர் லாரிகளை விசாகப்பட்டினம், ஜம்ஷெட்பூர், ரூர்கேலா,பகோரா ஆகிய இடங்களுக்கு ஏற்றிச் சென்று, அந்த இடங்களில் இருந்து திரவ மருத்துவ ஆக்ஸிஜனை நிரப்பி வர முடிவு செய்யப்பட்டுள்ளது. இந்த டேங்கர் லாரிகளை சம்பந்தப்பட்ட ரயில் நிலையங்களில் ஏற்றி, இறக்குவதற்கான வசதிகள் இன்னும் ஓரிரு நாட்களில் தயாராகிவிடும்.
மும்பையிலிருந்து 10 காலி டேங்கர் லாரிகளை கொண்டு செல்லும் திட்டம் நாளை  மேற்கொள்ளப்படுகிறது.
திரவ ஆக்ஸிஜன் டேங்கர் லாரிகளை ரயிலில் கொண்டு செல்வதற்கு முழு அளவில் தயாராகுமாறு, மண்டல பொது மேலாளர்களுக்கு ரயில்வே வாரியம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1712553
நிதி அமைச்சகம்
மெருகேற்றப்பட்ட வைரங்களை மறு இறக்குமதி செய்வதற்கான கால அவகாசம் நீட்டிப்பு
தரம் பிரிப்பதற்காகவும், சான்றிதழ் பெறுவதற்காகவும் வெளிநாடுகளுக்கு அனுப்பப்படும், பட்டை தீட்டப்பட்டு மெருகேற்றப்பட்ட வைரங்களை மறு இறக்குமதி செய்வதற்கான கால அவகாசத்தை 3 மாதங்களுக்கு மத்திய அரசு நீட்டித்திருப்பது, விலை மதிப்புள்ள கற்கள் மற்றும் நகைகள் தொழில் துறைக்கு ஆசுவாசமளித்துள்ளது. கொவிட்-19 பெருந்தொற்று நிலைமையை கருத்தில் கொண்டு அரசு இந்த முடிவை எடுத்துள்ளது.
2020 பிப்ரவரி 1-ந் தேதி முதல் ஜூலை 31-ந் தேதி வரை மறு இறக்குமதி செய்யப்பட்டிருக்க வேண்டிய அனைத்து பட்டை தீட்டப்பட்ட மற்றும் மெருகேற்றப்பட்ட வைரங்களுக்கும் இது பொருந்தும். கொவிட்-19 பெருந்தொற்று நிலைமையால் இவற்றை மறு இறக்குமதி செய்வதில் உள்ள இடையூறுகளை கருத்தில் கொண்டு இந்த கால நீட்டிப்பு அளிக்கப்பட்டுள்ளது.
(Visitor Counter : 166
பாதுகாப்பு அமைச்சகம்
ஜாட் படைப்பிரிவின் 225 ஆண்டுகால சேவை கொண்டாட்டம்
ஜாட் படைப்பிரிவு கடந்த 225 ஆண்டுகளாக நாட்டிற்காக சிறப்பாக சேவையாற்றி வருவதைக் கொண்டாடும் வகையில் நவம்பர் 19 மற்றும் 20 ஆகிய தேதிகளில் சிறப்பு நிகழ்ச்சிகள் நடைபெற்றன.
ஜாட் படைப்பிரிவின் தலைவர் லெஃப்டினன்ட் ஜெனரல் எஸ். கே. சைனி சிறப்பு விருந்தினராக இந்த நிகழ்ச்சியில் கலந்து கொண்டார். ஜாட் போர் நினைவுச் சின்னத்தில் மலர் வளையம் வைத்து மரியாதை செலுத்தப்பட்டது. படைவீரர்களின் கண்கவர் அணிவகுப்பும் நடைபெற்றது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1674611
------
(Visitor Counter : 109
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
‘பி’ மற்றும் ‘சி’’ குழு பணியிடங்களை பணியாளர் தேர்வு ஆணையம் நிரப்பியது
மத்திய அரசின் பல்வேறு துறைகள் / நிறுவனங்கள் ஆகியவற்றின் ‘பி’ குழு  / ‘சி’ குழு சார்ந்த 130 வகை காலிப்பணியிடங்கள் 1136-க்கான விளம்பரத்தை பணியாளர் தேர்வாணையம் வெளியிட்டது. இந்த காலியிடங்களுக்கான தேர்வை நடத்தும் பொறுப்பு, பணியாளர் தேர்வு ஆணையத்தின் பல்வேறு மண்டல அலுவலகங்களிடம் ஒப்படைக்கப்பட்டுள்ளது. வடக்கு மண்டலத்தில் 36 பிரிவுகளில் 299 காலிப்பணியிடங்கள் உள்ளன. மண்டல வாரியான காலிப்பணியிடங்கள் விவரம் மற்றும் விரிவான அறிவிக்கை / விளம்பரங்களை www.ssc.nic.in மற்றும் மண்டல பணியாளர் தேர்வாணைய அலுவலக வலைதளங்கள் ஆகியவற்றில் காணலாம்.
பல மண்டலங்களைச் சார்ந்த பல்வேறு காலிப்பணியிடங்களுக்கு விண்ணப்பதாரர் மனு செய்யலாம். இந்த காலிப்பணியிடங்களுக்கான பணியாளர் தேர்வு கணினி மூலமான எழுத்துத் தேர்வாக இருக்கும்.
இந்த பணியிடங்களுக்கு விண்ணப்பங்களை ஆன்-லைனில் மட்டுமே அனுப்ப முடியும். இத.ற்கான ஆன்லைன் விண்ணப்ப படிவம் www.ssc.nic.in அல்லது www.ssconline.nic.in என்ற வலைதளங்களில் கிடைக்கும். விண்ணப்பங்களை அனுப்ப கடைசி தேதி 30.09.2018
---
(Visitor Counter : 122
பிரதமர் அலுவலகம்
பாராலிம்பிக்கில் ஆடவா் வட்டு எறிதல் போட்டியில் வெள்ளிப் பதக்கம் வென்ற யோகேஷ் கதுனியாவுக்கு பிரதமர் வாழ்த்து
டோக்கியோவில் நடைபெற்றும் வரும் பாராலிம்பிக்கில் ஆடவா் வட்டு எறிதல் போட்டியில் வெள்ளிப்பதக்கம் வென்ற யோகேஷ் கதுனியாவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
தனது டுவிட்டரில்,
“யோகேஷ் கதுனியா சிறப்பாக விளையாடியுள்ளார். அவர் வெள்ளிப்பதக்கம் வென்றது பெருமை அளிக்கிறது. அவரது இந்த சிறப்பான வெற்றி வளர்ந்துவரும் விளையாட்டு வீரர்களை ஊக்குவிக்கும். அவருக்கு எனது வாழ்த்துக்கள். அவரது எதிர்கால முயற்சிகள் வெற்றிபெற வாழ்த்துகிறேன். #Paralympics", என்று பிரதமர் கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காலி வாகனங்கள் உள்பட சரக்கு வாகனங்களின் போக்குவரத்து தொடர்பாக ஓட்டுநர்கள், உரிமையாளர்களின் புகார்கள், பிரச்சினைகளுக்குத் தீர்வு காண மத்திய உள்துறை அமைச்சகத்தின் கட்டுப்பாட்டு அறை பயன்படுத்தப்படும்.
நாட்டில் ஊரடங்கின்போது மாநிலங்களுக்கு இடையே, காலி வாகனங்கள் உள்பட சரக்கு வாகனங்களின் ஓட்டுநர்கள் மற்றும் உரிமையாளர்களின் புகார்கள் மற்றும் பிரச்சினைகளுக்கு விரைந்து தீர்வு காண்பதை உறுதி செய்யும் வகையில், மத்திய உள்துறை அமைச்சகத்தின் கட்டுப்பாட்டு அறையைப் பயன்படுத்திக் கொள்ள மத்திய அரசு தீர்மானித்துள்ளது. இந்த நோக்கத்துக்காக, மத்திய சாலைப் போக்குவரத்து மற்றும் நெடுஞ்சாலைகள் அமைச்சக அதிகாரிகளும் அங்கு பணியமர்த்தப்பட்டு வருகின்றனர்.
ஊரடங்கு தொடர்பாக எந்தவிதப் புகாராக இருந்தாலும், அதனை வாகன ஓட்டுநர்கள் மற்றும் உரிமையாளர்கள் தெரிவிப்பதற்கு வசதியாக, ஊரடங்குக்கான மத்திய உள்துறை அமைச்சகத்தின் கட்டுப்பாட்டு அறை எண் 1930 செயல்பட்டு வருகிறது. மேலும் ,தேசிய நெடுஞ்சாலைகள் தொடர்பான குறைபாடுகளைத் தெரிவிக்க, தேசிய நெடுஞ்சாலை ஆணையத்தின் 1033 என்ற உதவி எண்ணும் உள்ளது. மத்திய சாலைப் போக்குவரத்து மற்றும் நெடுஞ்சாலை அமைச்சகம், இந்திய தேசிய நெடுஞ்சாலை ஆணையம், மாநிலங்கள் மற்றும் யூனியன் பிரதேசங்களின் போக்குவரத்துத் துறைகள், போக்குவரத்து சங்கங்கள் ஆகியவை ஓட்டுநர்கள் மற்றும் உரிமையாளர்களுக்கு தகவல் தெரிவிப்பதற்கான உரிய நடவடிக்கைகளை எடுக்கும். போக்குவரத்துத் துறை மற்றும் ஓட்டுநர்கள் தொடர்பான புகார்கள் மற்றும் குறைபாடுகளுக்குத் தீர்வு காண மத்திய உள்துறை அமைச்சகத்தின் கட்டுப்பாட்டு அறையில் பணிக்கு அமர்த்தப்பட்டுள்ள மத்திய சாலைப்போக்குவரத்து மற்றும் நெடுஞ்சாலைத் துறை அமைச்சக அதிகாரிகள் உதவுவார்கள். இவ்வாறு பெறப்படும் புகார்கள் பற்றி இந்த அதிகாரிகள் தினசரி அறிக்கைகளைத் தயார் செய்வார்கள்.
ஊரடங்கின் போது மேற்கொள்ளப்படும் சரக்கு வாகனங்களின் போக்குவரத்து, மத்திய உள்துறை அமைச்சகத்தின் உத்தரவுகள் மற்றும் விதிமுறைகளின் படி நிர்வகிக்கப்படுகிறது.
வாகனங்களின் ஓட்டுநர்கள், உதவியாளர்கள் தங்கள் வீடுகளில் இருந்து, வாகனங்கள் நிறுத்துமிடத்துக்குச் செல்லும் போதும், மாநிலங்களுக்கு இடையே காலி வாகனங்கள், சரக்கு வாகனங்களை இயக்கும் போதும் ஓட்டுநர்கள், உரிமையாளர்களிடமிருந்து பெறப்படும் புகார்களுக்கு இது தீர்வு வழங்குகிறது.
இந்தியாவில் கொவிட்-19 பெருந்தொற்று பரவுவதைக் கட்டுப்படுத்த அறிவிக்கப்பட்டுள்ள ஊரடங்கின் போது, மாநிலங்கள் மற்றும் யூனியன் பிரதேசங்களுக்கு இடையே சரக்குப் போக்குவரத்தில் ஏற்படும் இடையூறுகள் பற்றிய பிரச்சினைகளுக்கு இந்த நடைமுறை பெரிதும் தீர்வு காணும் என எதிர்பார்க்கப்படுகிறது.
(